****

LĒMUMS

Ādažos, Ādažu novadā

2024. gada 27. decembrī **Nr.** **505**

**Par grozījumu Ādažu novada pašvaldības domes 30.06.2014. lēmumā “Par zemes starpgabalu noteikšanu”**

Ādažu novada pašvaldības dome izskatīja Valsts zemes dienesta Rīgas reģionālās pārvaldes (turpmāk - reģionālā pārvalde) 05.12.2024. vēstuli Nr. 2-04-R/611 “Par zemes vienības ar kadastra apzīmējumu 8044 013 0150 dzēšanu” (pašvaldības reģ. Nr. ĀNP/1-11-1/24/6654).

Pēc SIA “A2 Grupa” sertificēta mērnieka 11.06.2024. sniegtās informācijas par zemes kadastrālo uzmērīšanu, reģionālā pārvalde, izvērtējot zemes vienību ar kadastra apzīmējumiem 8044 013 0260 un 8044 013 0222 zemes robežu Ierādīšanas aktus, Zemes robežu plānus un platības, secina, ka tie ir savstarpēji atbilstīgi un neveido zemes starpgabalu ar kadastra apzīmējumu 8044 013 0150.

2024.gada 25.jūnijā Nekustamā īpašuma valsts kadastra informācijas sistēmas teksta un telpiskajos datos tika dzēsta zemes vienība ar kadastra apzīmējumu 8044 013 0150.

Pamatojoties uz iepriekš minēto, reģionālā pārvalde lūdz Ādažu novada pašvaldību pārskatīt Ādažu novada domes 30.06.2014. lēmumu, ar kuru noteikts, ka zemes vienība ar kadastra apzīmējumu 8044 013 0150 ir starpgabals un piekrīt Ādažu novada pašvaldībai.

Pamatojoties uz reģionālās pārvaldes 05.12.2024. vēstuli Nr. 2-04-R/611 “Par zemes vienības ar kadastra apzīmējumu 8044 013 0150 dzēšanu”, Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 67. un 69. punktu, kā arī ņemot vērā Finanšu komitejas 18.12.2024. atzinumu, Ādažu novada pašvaldības dome

**NOLEMJ**:

1. Veikt grozījumu Ādažu novada domes 2014. gada 30. jūnija lēmumā “Par zemes starpgabalu noteikšanu” (protokols Nr. 15, 4.2.4. punkts) un svītrot 4.2.4.1. apakšpunktu.
2. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi kadastra datu aktualizācijai.
3. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU